Ich, Heini Cuͦn von Kûngsvelden, pfruͦnder daselbs, bekenn offenlich und tuͦn kundt mengklichē mit disem brieff, ✳ das ich
uff hûttigē tag, so dirre brieff geben ist, in namē un̄ statt der erwirdign̄, geistlichē, miner gnaͤdigen fròwen, aͤpptissin und
gemeines covētz des erwirdigen gotzhusz ze Kûngsvelden, ✳ ouch des ersamen Hansen Cristan, irs hoffmeisters, und sundè vō
bevelnisse un̄ bitte wegen Hansen Stegmans, richter ze Woleschwile, ✳ wan̄ in̄ die sach beruͦrt als ein vogt sines bruͦders kind, offenlich ze gericht gesessen bin. ✳ da fur mich in offen, verban̄en gericht komē sind ✳ Ruͦdy Stegman vō Buͤblikon an einz ✳ und Cuͦnrat Widmer von Kûngsvelden in namē und statt der erwirdigē geistlichen fròwen, ✳ fròw Anna Fundin, jarzitmeisterin ze
Kùngsvelden, am andern teil. ✳ offnot und verjach da der genāt Ruͦdy Stegman durch sinz erlòpten fûrsprechen, wie er mit guͦttˀ,
zittlicheˀ vernūfft und vorbetrachtūg durch sines nutzes willē eins uffrechten, staͤtten un̄ ewigen kòffs verkòfft un̄ der
obgenant̄ miner gnaͤdigē fròwē, der jarzit meisterin, zuͦ handē dem jarzit ze Kûngsvelden recht un̄ redlich ze kòffen geben hette
ein mattn̄ ze Woleschwile an dem dorff bach, zuͦ einˀ sitten an der gñtn̄ miner fròwē, der jarzit meisterin, matten un̄ ander sitt
an Cuͤnrat Wuͦstē matt̄ gelegē, fûr ledig eigē, ouch mit geding, das er, der genāt Stegmā, den brunnē, der in der obgenat̄n
minˀ froͧwn̄, jarzit meisterin, matten entspringt un̄ uff gatt, ✳ sol lassē herab gan uff die mattn̄ un̄ die lassē wessnˀ damit, als dz
gewōlich un̄ lanttloͤiffig ist, ze wessnˀ. un̄ sye dˀ kòff beschechn̄ um̄ drissig Rinscher guͦttˀ guldin, dero ✳ er vō der gñtn̄ minˀ fròwen, dˀ jarzit meistˀin, gar un̄ gētzlich usgericht un̄ bezalt sye. ✳ stuͤnde also hie un̄ woͤlte die selbn̄ mattē mit allˀ ir gerechtikeit
un̄ zuͦ gehoͤrde fùr sich un̄ sin erben zuͦ dˀ obgñtn̄ minˀ fròwē, jarzit meistˀin, handē willn̄klichn̄ vertigē un̄ bringē un̄ lies allda ✳
an recht, wie er das tuͦn un̄ volbringē soͤlt un̄ moͤcht, das es krafft un̄ macht hette, jetz un̄ hienach, fur alle gebrestē un̄ in faͤlle.
darzuͦ redt un̄ antwûrt dˀ obgñt Hans Stegmā durch sinz fùrsprechen un̄ meint semlichs mit recht ze wern̄ dan̄ sin vogt kind
hette ein morgē gab uff der mattn̄, die soͤlt im vorus un̄ ab usgeleit un̄ usgericht werdē. beschehe das, so woͤlt er die vergūg
gern lassn̄ gan un̄ sus nitt. ✳ nach dem begab sich der gñt Ruͤdy Stegmā sinz kind die morgē gab uff ein andˀ guͦtt zeschlahn̄ un̄ zesetzē,
sovil, das sin bruͦdˀ, Hans Stegmā, daran ein benuͤgē hatt vō sines vogtz kindes wegē. un̄ verwilget sinē brudˀ die verggūg zetuͦnd
nach sinz̄ willē un̄ gab das uff an min, des genat̄n richtˀs, hand. also ward nach minˀ, des obgñtn̄ richters umfrag ein hellenklich uff den eyd erteilt, ✳ das sich der obgñt Ruͤdy Stegmā der obgñtn̄ mattn̄ also enzichen un̄ an min als ein richtsˀ hand uffgebn̄ un̄ ich
den̄ die dem̄ genātn̄ Cuͦnrat Widmˀ zuͦ handē der obgñtn̄ minˀ fròwn̄, der jarzit meisterin, in antwùrtn̄, lihn̄ un̄ bevelhē soͤlt. ✳ das
alles also zestund beschach, wie gericht un̄ urteil gab. un̄ das abˀ daruff nach minˀ umfrag uff den eyd erteilt ward, das uff gebn̄
verzichn̄, lihen und enpfahen mit hand, mund, wis wortn̄ und werckē und mit alln̄ sachen, so herzuͦ nach recht, sitt und ✳
gewonheit des twings ze Woleschwile gehort un̄ notturfftig was. so recht und redlich beschehē were, ✳ das es billich jetz und hienach
guͦt krafft, voͤllig macht als ein ewige belipliche handvesti hat und habn̄ sol fur alle gebresten und in faͤlle. der vilgñt Ruͤdy Stegmā
gelopt ouch vor mir un̄ offnē gericht dissz kòffs un̄ diser vergūg mit den obgñtn̄ gedingē nach recht wer ze sind, wa, wen̄, odˀ wie
dick die obgñt koͤfferin oder ir nachkomē dero notturfftig sind oder sin werdent ungevˀlich. ✳ dirreˀ dingē gezùgē un̄ hieby ingericht gewesen Hans Sarmenstorff, Hans Schweniḡ vō Wolenschwile, Hans Zurichˀ, Hans Huͦber von Maͤgēwile, Hans Langg un̄ aber Hans Langg,
Hans Hûpscher vō Buͤblikon, Welti Gerwer von Mellingē und sus erber lût gnuͦg. ✳ und des alles ze warm̄ urkûnd, wan̄ dem vorgenāt Cuͦnrat Widmˀ an statt miner fròwen, der jarzit meisterin, herum̄ urkùnd vom gericht under des obgñtn̄ mins hernˀ, des hofmeisters, in sigel erteilt ist wordē und disz alles gericht und urteil also gebē hat, ✳ darum̄ so han ich, obgeschribnˀ richter, um̄ dissz
sach den selbn̄ min herrē, den hoffmeister, erbettē, das er sin eigen insigel von des gerichts un̄ der obgñtn̄ beyder Stegman gebruͤdere bitte wegē offenlich hat gehenckt an disen brieff, doch im̄ un̄ sinz erben an schadē, ✳ der geben ist uff sunntag nach
sant Ambrosiꝰ tag im abrellen in dem jar als man zalt von der gepûrt Cristi ùnsers herrē vierzechē hundetˀ sybenzig
und fùnff jar. ✳